Mo makgolong a dingwaga go tla go fitlha bosheng jaana, balemi ba kwa Iseraele ba ne ba tshola peo ya dijo tsa dithoro mo memenong ya diaparo tsa bone ba bo ba e jala ka go e gasa ka seatla. Dithoro tsa barele di ne di gasiwa fela mo mmung. Mme peo ya korong yone e ne e tshwanetse go katelwa. E ne e tsenngwa mo mmung ka go dira gore diphologolo tse di lemang di e gatake kgotsa ka go lemolola tshimo gape. Ke dingwaga di le dintsi dikgatiso tsa Basupi ba ga Jehofa e le tsone di ranolelwang mo dipuong tse dintsi thata go gaisa tse dingwe tsotlhe mo lefatsheng. Dipampitshana, dibukana, dimakasine le dibuka di ntse di ranolelwa mo dipuong di le 437. Tiro ya go ranola, jaaka ditiro tse dingwe tse di dirwang gore go rerwe dikgang tse di molemo, e tlhoka madi a mantsi. Sentlentle, tiro ya go ranola e akaretsa eng?